230 
COD.V. 
BEKKER: 
pour secorre Zarllon l’emperer poerous: 
car l’asaut des paiens e l’estor tenebrous 
li estoit ia contie; ond mout fu astious 
de secorre suen sire. e li fuans tretous 
retornerent ou lu pour uengier lor corous. 
quand Maogeris li uit, mout en fu desdegnous. 
lor bondi un olifant e dist ä aute uous 
“retries uous tuit A moi, frans paiens, amis dous: 
car cestor n’ont pooir de fuir en escous. 
lour se treirent paiens ou lu mout penserous. 
“seignor dist Maogeris, “uees q’il uint sor nous 
une giant ourgoilouse, che ie mout bien conous: 
car ie li uoi l’ensagne de cil roı diablous 
che me toli premier ma uille e mien repous. 
mais ie le ferai hui par cil feit corogous. 
nous auons desconfis e Franzois e Herupous 
e abatu Zarllon e siens meilour tretous; 
ond nous ferons mout tost ces autres uergoignous, 
e pues reaurons la proie q’ont nous tolue ces lous. 
“ei” dist Altumaior, “ne soies perregous, 
mes alons contre lour con semblant uigorous: 
car nous ne somes mie par tiel giant dubitous'. 
“uoire” dist Burabel, “bien somes beneurous, 
quand enbatus nous somes en ces Frans maleurous.” 
“sire” distrent maint autres, “ne lour uaudra la crous 
che nous ne li faizons dolans e enoious: 
car dou ferir nous somes tretuit uolonterous. 
de ces paroles fu Maozeris mout zoious. 
Goiant fu Maogeris, quand oit sa giant oie, 
che de conbatre estoit si fort resuigorie. 
lour laisa dis mil homes, plains de grand felonie, 
pour fer as abatus asaut e enuaie. 
a charante mil autres parmi la praerie 
se dreza uer la giant dou frans roi de Pauie. 
mes quand Dexirier oit la lour oeure zausie, 
